**Ministru kabineta noteikumu projekts "Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"" mērķis ir noteikt pieteikšanās kārtību uz platībatkarīgiem atbalstiem pārejas laikā starp diviem daudzgadu budžeta plānošanas periodiem – 2021. un 2022. gadā. Plānots, ka noteikumu projekts stāsies spēkā līdz 2021. gada 26. martam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.Eiropas Parlamenta un Padomes 2020. gada 23. decembra Regula (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – regula 2020/2220). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts "Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā"" (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Skaidrojam, ka vienlaikus ar šī projekta sagatavošanu Latvija veido Kopējas Lauksaimniecības politikas Stratēģisko plānu (turpmāk – KLP SP (2023–2027)), kurā paredzēts uzņemties jaunas daudzgadu saistības gan vides un klimata platību maksājumos, gan sniegt atbalstu pārejai uz bioloģisko lauksaimniecību no 2023. gada, izvirzot jaunus ambiciozākus mērķus saskaņā ar Eiropas Zaļajā kursā noteikto, tādēļ Latvijas Lauku attīstības programmā (turpmāk – LAP (2014–2022)) plānots noteikt dalībvalsts izvēli, proti, 2021. gadā uzņemties jaunas saistības uz diviem gadiem, bet 2022. gadā – uz vienu. Turklāt Latvija vēlas izvairīties no situācijas vienlaikus uzturēt divas paralēlas atbalsta administrēšana sistēmas pēc 2022. gada, proti, turpinot īstenot gan LAP (2014–2022), gan KLP SP (2023–2027). Patlaban valsts un Eiropas Savienības atbalsta piešķiršanas kārtība lauku attīstībai – vides, klimata un lauku ainavas uzlabošanas pasākumiem – noteikta Ministru kabineta 2015. gada 7. aprīļa noteikumos Nr. 171"Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā" (turpmāk – noteikumi Nr. 171). Noteikumi Nr. 171 pašlaik paredz pieteikšanās nosacījumus platībatkarīgajiem atbalstiem tikai līdz 2020. gada sezonai, taču, tā kā Eiropas Savienībā noteikta divu gadu pāreja starp esošo un nākamo plānošanas periodu, ir atbilstoši jāprecizē dalībvalstu normatīvos akti par atbilstošu rīcību pārejas laikā 2021. un 2022. gadā.Noteikumu projekta 1. punkts paredz precizēt noteikumu nosaukumu, jo tie turpmāk attieksies ne tikai uz spēkā esošajām daudzgadu saistībām, kuras atbalsta saņēmēji uzņēmušies 2014.–2020. gada plānošanas periodā, bet arī uz saistībām, kuras tie uzņemsies pārejas laikā 2021. un 2022. gadā. Atbilstoši precizēta arī noteikumu Nr. 171 1. punkta ievaddaļa. Noteikumu projekta 3. punkts paredz papildināt noteikumus ar atsauci uz regulu 2020/2220, kurā noteikts, ka 2021. un 2022. gads ir pārejas laiks, un tā satur vairākus nosacījumus, kas jāņem vērā, īstenojot atbalsta saņemšanu. Atbilstošus tehniskus precizējumu iekļaušanu par pārejas laiku 2021. un 2022. gadā, projekts paredz precizējot noteikumu Nr. 171 8. pielikuma nosaukumu un tabulu tekstus tā 1. un 3. nodaļā. Ar noteikumu projekta 4. punktu tiek pateikta dalībvalsts izvēle jaunu saistību uzņemšanās termiņiem pārejas laikā – tas pamatots ar regulas 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 2. punkta pirmo daļu un 3. punkta pirmo daļu, nosakot, ka 2021. gadā notiks jaunu saistību uzņemšanās uz diviem gadiem, bet 2022. gadā – uz vienu. Šāda izvēle izdarīta tāpēc, ka Latvija vēlas izvairīties no situācijas, kad vienlaikus jāuztur divas paralēlas atbalsta administrēšana sistēmas pēc 2022. gada, proti, turpinot īstenot gan LAP (2014–2022), gan KLP SP (2023–2027), jo tas varētu būt nesaprotami arī atbalsta saņēmējiem, tā kā ar 2023. gadu tiks īstenoti jauni atbalsta pasākumi, aptverot jaunus atbalsta saņemšanas nosacījumus saskaņā ar Eiropas Zaļajā kursā noteiktajiem mērķiem. Tāda pati situācija ir ar noteikumu projekta 7. punkta mērķi, kurā noteikts, ka pārejas laikā saistības var pagarināt katru gadu, nepārsniedzot viena gada termiņu saskaņā ar regulas 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 2. punkta otro daļu un 3. punkta otro daļu, tā izvairoties no situācijas, kad pēc 2022. gada vienlaikus būtu uzturamas divas paralēlas atbalsta administrēšana sistēmas.Noteikumu projekta 6. punkts paredz svītrot noteikumu Nr. 171 19. punktu, bet ar projekta 17. punktu tiek svītrots noteikumu Nr. 171 76.1 punkts, jo pārejas laikā tas ir zaudējis savu nozīmi, tāpēc ka noteikumu projekta 21. punkts paredz konkrētu rīcību pārejas laikā attiecībā uz saistību pagarināšanu, paplašināšanu un uzņemšanos. Šis grozījums jāskata kontekstā ar projekta 5. punktu, kur izdarīts tehnisks precizējums noteikumu Nr. 171 13.1 punkta redakcijā, svītrojot atsauci uz noteikumu 19. punktu.Ar noteikumu projekta 8., 11., 12. un 13. punktu paredzēts svītrot līdz šim noteikto saistību termiņu ilgumu, jo pārejas laikā šis termiņš ir atšķirīgs, un tas noteikts ar noteikumu projekta 4. punktu.Noteikumu projekta 9. punkts ir tehnisks precizējums, kas tiešāk paskaidro, ka zāli ir atļauts nopļaut un novākt, nevis sasmalcināt. Ar noteikumu projekta 10. un 14. punktu precizēts termiņš, līdz kuram atbalsta pretendentiem ir jāapgūst obligātās iemaņas, kuras līdz šim visiem bija iespējas apgūt ne vēlāk kā otrajā saistību gadā. Tā kā pārejas laikā ir iespējamas tikai divu vai viena gada saistības, tad, lai atbalsta saņēmējs savu saistību laikā paspētu apgūt nepieciešamās iemaņas, termiņš tiek precizēts, nosakot konkrētu datumu, līdz kuram tiek administrēti iepriekšējo sezonu iesniegumi. Noteikumu projekta 9. punktā papildus tehniski precizēts kursu stundu ilgums, kas līdz šim bija vismaz astoņas stundas, taču faktiski sešpadsmit stundas. Tas ir saistīts ar īstenoto apmācības kursu par zālāju biotopu vai sugu dzīvotņu apsaimniekošanu pieejamību pasākumā "Zināšanu pārnese un informācijas pasākumi" un tiek pilnībā finansēts no ELFLA, tāpēc atbalsta saņēmējiem ir pieejams bez maksas.Noteikumu projekta 15. punktā noteikumu Nr. 171 61. punkts tiek papildināts ar jaunu apakšpunktu, jo kopš 2020. gada 1. jūlija Administratīvo pārkāpumu kodekss ir zaudējis savu spēku un attiecīgi administratīvie sodi tiek noteikti saskaņā ar Meža likuma 51. pantā minētajiem pārkāpumiem.Ar noteikumu projekta 16. punktu noteikumu Nr. 171 61.6. apakšpunkts tiek izteikts jaunā redakcijā, dodot iespēju atbalstu saņemt tādiem pretendentiem, kuru darbību būs ietekmējis Covid-19 un kuru uzņēmums būs nonācis grūtībās atbilstoši Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014) 6. panta “c” apakšpunktam un 2. panta 14. punktam.Ar noteikumu projekta 18. punktu tiek svītrots noteikumu Nr. 171 76.1 punkts. Tas uzskatāms par tehnisku precizējumu, jo pārejas laikā šī norma ir zaudējusi savu nozīmi, tāpēc ka noteikumu projekta 19. punkts paredz konkrētu rīcību pārejas laikā attiecībā uz saistību uzņemšanos.Ar noteikumu projekta . 18. punktu plānots noteikumu Nr. 171 3. nodaļu papildināt ar diviem jauniem punktiem, nosakot, ka aktivitātē “Kompensācijas maksājums par *Natura 2000* meža teritorijām” atbalstu nepiešķir pretendentam, uz kuru attiecas Regulas Nr. 702/2014 1. panta 5. punktā noteiktais Eiropas Komisijas atgūšanas rīkojums, un ka Lauku atbalsta dienests nodrošina informācijas publicēšanu par atbalsta pretendentiem, ievērojot Regulas Nr. 702/2014 9. panta 2. punkta "c" apakšpunktā un 4. punktā noteiktās publicitātes pasākumu prasības atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.Ar noteikumu projekta 19. punktu ir noteikts, ka pārejas laikā, nepārsniedzot attiecīgai aktivitātei pieejamā finansējuma apmēru, atbalsta saņēmējs ir tiesīgs uzņemties jaunas saistības, kā arī tās neierobežoti paplašināt šādās aktivitātēs:* “Bioloģiskās daudzveidības uzturēšana zālājos”;
* “Vidi saudzējošu metožu pielietošana dārzkopībā”;
* “Saudzējošas vides izveide, audzējot augus nektāra ieguvei”;
* “Bioloģiskā lauksaimniecība”. Attiecībā uz pasākumu “Bioloģiskā lauksaimniecība” paredzētas papildu izmaiņas, jo, ievērojot potenciālo atbalsta pretendentu lielo aktivitāti un ierobežotos finanšu resursus pasākumam, noteikts, ka jaunas saistības var uzņemties prioritārā secībā, ja Lauku atbalsta dienests, administrējot pieteikumus, kārtējā gada 5. jūlijā konstatē, ka pieejamā finansējuma nepietiek visu saistību segšanai.

Noteikts, ka aktivitātē “Rugāju lauks ziemas periodā” ir iespējama daudzgadu saistību pagarināšana pārejas laikā katru gadu, pagarinot saistības uz vēl vienu gadu, kā arī atļauta esošo saistību paplašināšana līdz 20 %.Tā kā uz atbalsta pasākumu "Maksājumi apgabaliem, kuros ir dabas vai citi specifiski ierobežojumi", jau kopš 2019. gada atbalsta pretendents nav tiesīgs pieteikties uz šo pasākuma atbalstu un saņemt to, tad tādi pat nosacījumi ir jāiekļauj pārejas laikā, papildinot noteikumus Nr. 171 ar jaunu punktu.Noteikumu projektā paredzēts noteikumu Nr. 171 8. pielikuma 2.6. apakšnodaļas 4. punktu izteikt jaunā redakcijā, proti ka pārejas laikā atbalsta samazinājums par pārkāpumiem būs mazāks un šādi apsvērumi balstīti uz konstatēto neatbilstību nopietnību, apjomu, pastāvīgumu un atkārtošanos. Minētie grozījumi noteikumos Nr. 171 ļaus plānveidā izmantot Latvijai pieejamos Eiropas Savienības ELFLA finanšu līdzekļus 2021. un 2022. gadā, kuri paredzēti platību maksājumiem aktivitātēs "Agrovide un klimats", "Bioloģiskā lauksaimniecība" un "*Natura 2000* maksājumi" kopumā 115 200 000 *euro* apmērā. Ar šo finansējumu plānots turpināt sniegt ieguldījumu bioloģiskās daudzveidības saglabāšanā, atjaunošanā un palielināšanā, ietverot *Natura 2000* teritorijas, teritorijas ar dabas u.c. ierobežojumiem, bioloģiski vērtīgas lauksaimniecības sistēmas, un Eiropas nozīmes ainavu statusa saglabāšanā; uzlabot ūdens resursu apsaimniekošanu, ietverot minerālmēslu un augu aizsardzības līdzekļu izmantošanu, uzlabot augsnes apsaimniekošanu un novērst augsnes eroziju, veicināt meža īpašnieku un apsaimniekotāju interesi par dabas vērtību saglabāšanu, nodrošinot labvēlīgus nosacījumus īpaši aizsargājamo biotopu un sugu attīstībai. Plašāk par līdz šim sasniegto progresu lasāms LAP (2014–2020) uzraudzības un novērtēšanas ikgadējos ziņojumos, kas sagatavoti saskaņā ar Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005, un Komisijas 2014. gada 17. jūlija Īstenošanas regulu (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA). Informācija par noteikto ziņošanas kārtību un ietekmes novērtēšanai izmantojamiem indikatoriem, tostarp infografikas veidā, ir pieejama tīmekļvietnē https://infogram.com/lauku-attistibas-programmas-apguve-2014-2020-1h0n25yov3v7z6p . ELFLA finansējuma pieejamība ir veicinājusi atbalsta saņēmēju ierastās saimniekošanas prakses maiņu, tiem brīvprātīgi izvēloties daudzgadu saistības vides, klimata un lauku ainavas uzlabošanai:* aizvien palielinās to lauksaimnieku skaits, kuri saimnieko pēc bioloģiskās lauksaimniecības sistēmas, un tam ir pozitīva kompleksa ietekme uz vairākām jomām, tostarp uz kopējo lauksaimniecības siltumnīcefekta gāzu emisiju, jo no viena lauksaimniecībā izmantojamās zemes hektārā ir diezgan maza siltumnīcefekta gāzu emisija. 2020. gadā jau 3918 lauksaimnieki savu saimniecību (kopumā 263 450 hektāru lielu platību) pieteica atbalstam aktivitātē “Bioloģiskā lauksaimniecība”, tā kopīgi nodrošinot Latvijai sesto vietu Eiropā pēc bioloģiski apsaimniekotām lauksaimniecības zemes platībām;
* aizvien vairāk dārzeņu un augļu audzētāju izvēlas saimniekot ar videi draudzīgām metodēm, tā popularizējot ilgtspējīgu augkopību, kas nodrošina pārdomātu augu maiņu, augsnes auglības nepasliktināšanos un ierobežotu pesticīdu izmantošanu. 2020. gadā aktivitātē ”Vidi saudzējošu metožu pielietošana dārzkopībā” piedalījās 470 dārzkopji, piesakot atbalstam 6393 ha;
* rūpējoties par ūdeņu kvalitāti, ir svarīgi mazināt barības elementu izskalošanos no lauksaimniecības augsnēm, tādēļ 1928 saimniecības 2020. gadā īstenoja atbalstu “Rugāju lauks ziemas periodā”, piesakot atbalstam 107 028 ha zemes;
* laikā, kad visā pasaulē strauji izzūd bites, Lauksaimniecības datu centra informācija liecina, ka medus bišu saimju skaits pēdējo desmit gadu laikā Latvijā ir trīskāršojies, un to veicinājis arī pieejamais atbalsts. Kopumā 2020. gadā valstī tika apsaimniekotas 108 069 bišu saimes, tai skaitā 20 677 saimes bioloģiskā lauksaimniecības sistēmā. 2020. gadā uz atbalstu aktivitātē “Saudzējošas vides izveide, audzējot augus nektāra ieguvei” tika saņemti 167 lauksaimnieku iesniegumi un vēl 320 biškopju iesniegumi – uz atbalstu aktivitātē “Bioloģiskā biškopība”;
* ir nodrošināts, ka visas identificētās Eiropas nozīmes dabas vērtības mežos un laukos ar vienkāršotām metodēm var pieteikt ELFLA atbalstam. 2020. gadā uz “Kompensācijas maksājumu par *Natura 2000* meža teritorijām” pieteicās 3211 mežu īpašnieku, piesakot 47 973 ha lielas meža platības, kurās ir ierobežota vai aizliegta mežsaimnieciskā darbība, savukārt atbalstam aktivitātē “Bioloģiskās daudzveidības uzturēšana zālājos” tika saņemti 6004 pieteikumi par 42 960 ha lielām Eiropas nozīmes zālāju biotopu platībām (tās ir ilggadīgs zālājs, kuru aizliegts pārveidot par aramzemi vai apmežot).
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests  |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014. gada 30. septembra noteikumiem Nr. 599 "Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā".  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši Lauku atbalsta dienesta elektroniskas pieteikšanās sistēmas datiem, fiziskas un juridiskas personas šādos pasākumos:* "Bioloģiskās daudzveidības uzturēšana zālājos" – aptuveni 5900 atbalsta pretendentu;
* "Vidi saudzējošu metožu pielietošana dārzkopībā" – aptuveni 400 atbalsta pretendentu;
* "Rugāju lauks ziemas periodā" – aptuveni 1800 atbalsta pretendentu;
* "Saudzējošas vides izveide, audzējot augus nektāra ieguvei" – aptuveni 150 atbalsta pretendentu;
* "Bioloģiskās lauksaimniecības" – aptuveni 4000 atbalsta pretendentu;
* "Kompensācijas maksājums par *Natura 2000* meža teritorijām" – aptuveni 3200 atbalsta pretendentu.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju lauku attīstības platībatkarīgo maksājumu piešķirt pretendentiem, kas atbildīs atbalsta saņemšanas nosacījumiem, **un tas nepalielinās administratīvo sloga** lauku attīstības platībatkarīgo maksājumu pretendentiem, jo pamatos tiek saglabāta līdzšinējā atbalsta administrēšanas pieeja. |
| 3. | Administratīvo izmaksu monetārs novērtējums | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Šis iesniegums ir Ministru kabineta 2015. gada 10. marta noteikumu Nr. 126 "Tiešo maksājumu piešķiršanas kārtība lauksaimniekiem" (turpmāk – noteikumi Nr.126) 1. pielikums, un tā aizpildīšanas administratīvo izmaksu monetārs novērtējums ir ietverts noteikumu Nr. 126 anotācijā, kas ir par pamatu arī šajā noteikumu projektā paredzētajiem atbalsta pasākumiem. **Ievērojot minēto, šajā noteikumu projektā nav iekļaujams administratīvo izmaksu monetārais novērtējums.**  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Lai pieteiktos uz kādu no iepriekšminētajiem lauku attīstības platībatkarīgajiem atbalstiem, nepieciešams aizpildīt Vienoto iesniegumu, kas ir noteikumu Nr.126 1. pielikums (turpmāk – Vienotais iesniegums). Vienotajā iesniegumā iekļaujama visa informācija, kas vajadzīga, lai noteiktu tiesības pretendēt uz atbalstu, īpaši informācija par klientu, ziņas par vēlamajiem atbalstu veidiem un zemes izmantošanas veidu kārtējā gadā u.c., **tostarp norāde par pretendentu personas datu apstrādi,** nosakot, kaklienta dati tiks publiskoti saskaņā ar regulu Nr. 1306/2013 un Komisijas (ES) 2014. gada 6. augusta Īstenošanas regulu Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību. Tas attiecas uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem, un to datus var apstrādāt Savienības un dalībvalstu revīzijas un izmeklēšanas iestādes Kopienu finansiālo interešu aizsardzības nolūkā, **turklāt iesniegumam var tikt piemērota automatizēta iesnieguma izvērtēšana un lēmuma pieņemšana**.Saskaņā ar normatīvajiem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā **fiziskās personas datus** (Lauku atbalsta dienests un atbalsta pretendents apstrādā tādus personas datus kā personas vārds, uzvārds, personas kods, tālruņa numurs, e-pasta adrese, Lauku atbalsta dienesta klienta numurs, nekustamā īpašuma adrese un nekustamā īpašuma kadastra numurs) ievāc arī tādēļ, **lai nodrošinātu lauku attīstības atbalsta pasākumu īstenošanu. Tos uzglabā līdz 2029. gada 31. decembrim un pēc tam iznīcina saskaņā ar Arhīva likumā noteiktajām prasībām.**Ievērojot minēto sasaisti starp visiem trim normatīvajiem aktiem, šajā noteikumu projektā **nav iekļaujama** atsauce attiecībā uz pretendentu personas datu apstrādi. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 24289015 | 44 288 000 | 0 | 44 288 000 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24289015 | 44 288 000 | 0 | 44 288 000 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 35 719 139 | 57 600 000 | 0 | 57 600 000 | 0 | 0 | 0 |
| 2.1. valsts pamatbudžets | 35 719 139 | 57 600 000 | 0 | 57 600 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | –11 430 124 | –13 312 000 | 0 | –13 312 000 | 0 | 0 | 0 |
| 3.1. valsts pamatbudžets | –11 430 124 | –13 312 000 | 0 | –13 312 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz decembra beigās apstiprināto pārejas perioda regulu, plānots uzņemties saistības šādos pasākumos:* “Agrovide un klimats” – 33 200 000 EUR;
* “Bioloģiskā lauksaimniecība” – 70 000 000 EUR (tai skaitā 32 000 000 EUR papildfinansējums no Eiropas Savienības Atveseļošanas instrumenta (turpmāk – ESAI) ekonomikas atveseļošanas atbalstam pēc Covid-19 krīzes virzībai uz Zaļā kursa mērķiem ar 100% līdzfinansējuma likmi);
* “Kompensācijas maksājums par *Natura 2000* mežu teritorijām” – 12 000 000 EUR.

Pārejas perioda finansējumam ES līdzfinansējuma likme būs tāda pati kā 2014.–2020. gada periodā – 68%, savukārt ESAI finansējumam tā būs 100%.Finansējumu plānots dalīt divās vienādās daļās 2021. un 2022. gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pēc projektu apstiprināšanas Zemkopības ministrija normatīvajos aktos noteiktajā kārtībā no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" pieprasīs valsts budžeta līdzekļus projektu finansēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz:1. Eiropas Parlamenta un Padomes 2020. gada 23. decembra Regulu (ES) 2020/2220 ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – Regula 2020/2220);
2. Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – regula Nr. 1305/2013);
3. Komisijas 2014. gada 25. jūnija Regulu (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014);
4. Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk – regula Nr. 834/2007).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2020/2220,regula Nr. 1305/2013,regula Nr. 702/2014,regula Nr. 834/2007. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 2020/2220  | Noteikumu projekta 3. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020/2220 7. panta 2. punkta pirmā daļa | Noteikumu projekta 5. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020/2220 7. panta 3. punkta pirmā daļa | Noteikumu projekta 5. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 2. punkta otrā daļa  | Noteikumu projekta 8. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas. 2020[/2220](http://eur-lex.europa.eu/eli/reg/2013/1305/oj/?locale=LV) 7. panta 3. punkta otrā daļa | Noteikumu projekta 8. punkts | Regulas 2020/2220 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 1. panta 6. punkta “c” apakšpunkts | Noteikumu projekta 18. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 2. panta 14. punkts | Noteikumu projekta 18. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 1. panta 5. punkts | Noteikumu projekta 21. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 9. panta 2. punkta "c" apakšpunkts  | Noteikumu projekta 21. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 702/2014 9. panta 4. punkts | Noteikumu projekta 21. punkts | Regulas Nr. 702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 834/2007 3. panta "b" apakšpunkts | Noteikumu projekta 24. punkts | Regulas Nr. 834/2007 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr. 834/2007 3. panta "c" apakšpunkts | Noteikumu projekta 24. punkts | Regulas Nr. 834/2007 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Regulas 2020/2220 7. panta 2. punkta trešā daļa paredz rīcības brīvību dalībvalstij attiecībā uz jaunām saistībām, ko paredzēts uzņemties 2021. un 2022. gadā, nosakot, ka tās savās lauku attīstības programmās var noteikt laikposmu, kas ir ilgāks par trim gadiem, pamatojoties uz to, kura veida saistības tās ir un kādus **ar vidi un klimatu saistītus mērķus** cenšas sasniegt. Regulas 2020/2220 7. panta 3. punkta trešā daļa paredz rīcības brīvību dalībvalstij attiecībā uz jaunām saistībām, ko paredzēts uzņemties 2021. un 2022. gadā, nosakot, ka tās savās lauku attīstības programmās var noteikt laikposmu, kas ir ilgāks par trim gadiem, ja ir nodrošināts **atbalsts pārejai uz bioloģisko lauksaimniecību**.Skaidrojam, ka vienlaikus ar šī projekta sagatavošanu Latvija veido KLP SP (2023–2027), kurā paredzēts **uzņemties jaunas daudzgadu saistības gan vides un klimata platību maksājumos, gan sniegt atbalstu pārejai uz bioloģisko lauksaimniecību no 2023. gada**, bet izvirzot jaunus ambiciozākus mērķus saskaņā ar Eiropas Zaļajā kursā noteikto, tādēļ LAP (2014–2022) plānots noteikt dalībvalsts izvēli, ka 2021. gadā notiks jaunu saistību uzņemšanās uz diviem gadiem, bet 2022. gadā – uz vienu. Turklāt Latvija vēlas izvairīties no situācijas, kad pēc 2022. gada vienlaikus jāuztur divas paralēlas atbalsta administrēšana sistēmas, proti, turpinot īstenot gan LAP (2014–2022), gan KLP SP (2023–2027), jo tas varētu būt nesaprotami arī atbalsta saņēmējiem. Tāpēc kopumā netiek paredzēts ilgāks saistību periods, kas pārsniegtu 2022. gadu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 07.01.2021. ievietota tīmekļvietnē www.zm.gov.lv.  |
| 2. | Sabiedrības līdzdalība projekta izstrādē | Saņemti komentāri no Latvijas Dabas fonda par nepieciešamību nemainīt nosacījumus attiecībā uz nosacīto liellopu vienību palielināšanu atbalstam pasākumā "Bioloģiskā lauksaimniecība". |
| 3. | Sabiedrības līdzdalības rezultāti | Ņemts vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs K. Gerhards

Bāra 67027398

Gunta.Bara@zm.gov.lv